Kago ya ga Titus ke Bosupi Jwa Gore Baebele e Nepile
Dikarabo Tsa Dipotso Tsa Baebele
Didirisiwa Tsa go Ithuta Baebele
Kagiso le Boitumelo
Go Nna le Tumelo mo Modimong
Tirelo ya Bogosi
Dikgang ka Basupi ba ga Jehofa
Dikgang Tse di Diretsweng Babegadikgang
Dikopano Tsa Rona
Ditiro Tsa Basupi ba ga Jehofa
E e fetileng
E e latelang
A re Kgona go Itse Gore Bokamoso bo re Tshwaretse Eng?
A Dilo Tsa Tlholego Di ka Re Thusa go Itse Bokamoso Jwa Rona?
Ditsholofetso Tse di Tlileng go Diragala
O ka Tshelela Ruri mo Lefatsheng
Tshwetso ke ya Gago!
“Basiami ba Tla Rua Lefatshe”
Dikgang Tsa Bosheng
A o ka rata go bala setlhogo seno ka %%?
FA O LE KWA ITALY, O TLA BONA SEFIKANTSWE SE SEGOLO SE BAJANALA BA RATANG GO YA GO SE BONA. SEFIKANTSWE SENO SE DIRETSWE GO TLOTLOMATSA MONGWE WA BAGAKA BA ROMA E BONG TITUS.
Sefikantswe seno se na le ditshwantsho tse di bontshang tiragalo nngwe ya bogologolo e e itsegeng. Batho ba bantsi ga ba itse gore kago eno e amana jang le Baebele. Kago eno ke bosupi jwa gore boporofeti jwa Baebele bo nepile.
MOTSE O O NENG O SA RATIWE
Nako nngwe puso ya Roma e ne e busa go tswa kwa Boritane, Gaul (e ga jaana e bidiwang Fora) go ya go fitlha kwa Egepeto mme dinaga tseo di ne di tshela ka kagiso e bile ikonomi ya tsone e gola sentle. Mme mo mafelong otlhe a Roma e neng e a busa, porofense ya Judea e ne e le yone fela e neng e sokodisa Roma.
Go bonala mafoko ao a ile a makatsa barutwa ba ga Jesu. Morago ga malatsi a mabedi, mongwe wa bone o ne a bua jaana a lebile tempele: “Moruti, bona! gore maje ano ke a mofuta ofe le gore dikago tseno ke tsa mofuta ofe!” Ba ne ba bua nnete ka gonne gatwe maje mangwe a tempele eo a ne a le magolo thata. Mme Jesu o ile a ba raya a re: “Fa e le ka dilo tseno tse lo di bonang, malatsi a tla tla a go se kitlang go tlogelwa fano leje le le mo godimo ga leje le lengwe le sa digelwa fa fatshe.”—Mareko 13:1; Luke 21:6.
MOTSE O A SENNGWA
Go ile ga feta dingwaga di le 33 mme Judea e ne e sa ntse e sa rate go busiwa ke Roma. Ka ngwaga wa 66, Mmusi wa Moroma yo o neng a busa kwa Judea e bong Gessius Florus, o ne a tsaya madi mo tempeleng mme seo se ile sa galefisa Bajuda. Bajuda ba ile ba ya kwa Jerusalema, ba bolaya masole a Roma mme ba bolela gore ga ba tlhole ba batla go busiwa ke puso ya Roma.
Mo ngwageng o o latelang, Baroma ba ne ba boa gape go ya go tlhasela Judea mme mo lekgetlong leno ba ne ba eteletswe pele ke Mojenerale Vespasian a na le morwawe e bong Titus. Le fa go ntse jalo, Mmusi Nero o ne a tlhokafala ka ngwaga wa 68 mme Vespasian a tshwanelwa ke go boela kwa Roma go ya go nna Mmusi. O ne a tlogela Titus gore a etelele pele masole a Roma a ka nna 60 000.
Ka ngwaga wa 70, ka kgwedi ya June, Titus o ne a laela masole a gagwe gore a kgaole ditlhare tse Bajuda ba neng ba di dirisa go aga lobota lwa Jerusalema. Ka September, Baroma ba ne ba setse ba gapile motse wa Jerusalema le go o fisa mmogo le tempele ya one e bile ba ile ba diga maje a tempele eo fela jaaka Jesu a ile a bolelela pele. (Luke 19:43, 44) Go ya ka patlisiso nngwe, “go ile ga swa batho ba le [250 000] go ya go ba le [500 000] kwa Jerusalema le kwa mafelong a a neng a bapile le yone.”
MMUSI YO O NENG A FENTSE
Ka ngwaga wa 71, Titus o ile a boela kwa Italy mme o ne a amogelwa ka boitumelo jo bo seng kana ka sepe. Batho botlhe ba Roma ba ne ba itumeletse gore Roma e ne e fentse nngwe ya dintwa tse dikgolo tse e kileng ya di lwa.
Batho ba ne ba gakgametse tota fa ba bona dilo tse di tlhwatlhwakgolo tse masole a Roma a neng a di gapile kwa Jerusalema. Go ne go na le dikepe, mekoro e megolo ya ntwa le dilo tse ba neng ba di tshotse mo tempeleng ya Jerusalema.
Titus o ne a nna mmusi wa Roma ka ngwaga wa 79 mme o ile a tlhokafala morago ga dingwaga tse pedi. Monnawe e bong Domitian o ne a nna mmusi wa Roma mme a aga kago e kgolo go tlotlomatsa leina la ga Titus.
Kago e e ileng ya agelwa Titus kwa Roma
Mme batho ba ba balang Baebele ka kelotlhoko ba tsaya kago eno e le botlhokwa thata. Ba e tsaya e le bosupi jo bo bontshang gore boporofeti jwa Baebele bo ile jwa diragala le gore Modimo ke ene a dirileng gore bo kwalwe mo Baebeleng.—2 Petere 1:19-21.
Ditlhogo Tse Dingwe
TLHOPHA E O E TSAYANG
Ditlhopho tsa dikgatiso tsa ileketeroniki tse di ka itseelwang
No. 2 2018 _ Bokamoso bo go Tshwaretse Eng?
TORA YA TEBELO No. 2 2018 _ Bokamoso bo go Tshwaretse Eng?
JW.ORG / WEBSITE YA SEMOLAO YA BASUPI BA GA JEHOFA
Batla Lefelo la Kopano
Ke Eng se Sesha
Ntsha Moneelo go Tshegetsa Tiro ya Rona ya Lefatshe Lotlhe
Tlhopha Puo ya Gago
Bontsha Dipuo Tsa Diatla Fela Website e Teng ka Puo Eno O ka Itseela Dikgatiso Fela